b'\n_START_ARTICLE_\nSaturn (revija)\n_START_PARAGRAPH_\nSaturn je bila poljudnoznanstvena revija s podro\xc4\x8dja astronomije, meteorologije, geofizike in geodezije. Ustanovil jo je \xc4\x90or\xc4\x91e Nikoli\xc4\x87 (1908 \xe2\x80\x93 1971), prvi predsednik Astronomskega dru\xc5\xa1tva Ru\xc4\x91er Bo\xc5\xa1kovi\xc4\x87 med letoma 1934 in 1936. Izdajal jo je Astronomski observatorij v Beogradu in je izhajala med letoma 1935 in 1940. Bila je prva in tedaj edina revija za astronomijo in sorodne vede v Jugoslaviji._NEWLINE_Sourednik revije je bil Franjo Dominko. Pri pisanju \xc4\x8dlankov sta med drugim sodelovala fizikalni geograf in meteorolog Oskar Reya in ljubiteljski astronom Ivan Tomec.'